Ангел Попов
Горчива перла

chitanka.info

Човече, черепът ми беден,

когато вдигнеш от пръстта,

знам, няма да ти е потребен

дори за глобус на света.

Логично. Два живота няма.

Не ме отчайва участта

ако обратно в тази яма

намери черепът калта.

Макар че този череп тука,

почти разяден от смъртта,

изстрада в своята черупка

горчива перла — същността.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.